
PARLENTUL ROMÂNIEIAM

CAMERA DEPUTAŢILOR

	COMISIA JURIDICĂ, DE           DISCIPLINĂ ŞI IMUNITĂŢI
	Bucureşti, 13 decembrie 2006
Nr. Pl-x  842 


RAPORT
asupra propunerii legislative pentru modificarea alin. (2) al art. 131

din Legea nr. 304/2004 privind organizarea judiciară, republicată,

cu modificările şi completările ulterioare

În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost    sesizată spre dezbatere în fond, cu  propunerea  legislativă   pentru  modificarea  alin.     (2) al art.131din Legea nr. 304/2004  privind  organizarea  judiciară,  republicată, cu modificările şi completările ulterioare,
trimisă cu nr. Pl-x 842 din 12 decembrie 2006 şi înregistrată cu nr. 1432 din 12 decembrie 2006.









     Potrivit prevederilor art. 75 din Constituţia României, republicată, şi ale art. 92 alin.(8) pct.2 lit.e) din Regulamentul Camerei Deputaţilor, republicat, Camera Deputaţilor este prima Cameră sesizată. 

Consiliul Legislativ a avizat favorabil  propunerea legislativă, cu unele observaţii şi propuneri, conform avizului nr.1585 /24.11.2006.

Consiliul Superior al Magistraturii – a avizat favorabil propunerea legislativă prin Hotărârea nr. 747 din 23 noiembrie 2006, cu observaţia că odată cu adoptarea propunerii formulate se impune şi abrogarea art. 136 din Legea  
nr. 304/2004 care prevede că de la 1 ianuarie 2008 atribuţiile Ministerului Justiţiei referitoare la gestionarea bugetului curţilor de apel, al tribunalelor şi judecătoriilor vor fi preluate de Înalta Curte de Casaţie şi Justiţie.

Propunerea legislativă are ca obiect de reglementare modificarea art. 131 din Legea nr. 304/2004 privind organizarea judiciară în sensul preluării atribuţiilor Ministerului Justiţiei referitoare la gestionarea bugetului curţilor de apel, al tribunalelor, al tribunalelor specializate şi al judecătoriilor de către Consiliul Superior al Magistraturii.
Propunerea legislativă face parte din categoria legilor organice. 

În conformitate cu prevederile art. 61 din Regulamentul Camerei Deputaţilor, membrii Comisiei  au examinat propunerea legislativă în şedinţa din 13 decembrie 2006.
La dezbateri a participat doamna Kibedi Katalin, secretar de stat la Ministerul Justiţiei, care a susţinut punctul de vedere al Guvernului, conform căruia  Consiliul Superior al Magistraturii, prin natura sa şi scopul pentru care a fost înfiinţat, trebuie să se preocupe de aspectele profesionale ale carierei şi nu de cele administrative, financiare, economice şi de investiţii. Modificarea dispoziţiilor referitoare la gestionarea bugetului nu este suficientă, întrucât celelalte dispoziţii ale Legii nr. 304/2004 precum şi alte dispoziţii cuprinse în legi speciale, sunt legate de calitatea ministrului justiţiei de ordonator principal de credite.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă mai sus menţionată, în şedinţa din data de 13 decembrie 2006.
La lucrările Comisiei au fost prezenţi 16 deputaţi, din totalul de 25 membrii ai comisiei. 
În urma dezbaterilor, membrii Comisiei au hotărât, cu 13 voturi pentru, 2 voturi împotrivă şi o abţinere, să  propună plenului Camerei Deputaţilor respingerea  propunerii legislative pentru modificarea  alin.(2) al art.131 din Legea nr. 304/2004  privind  organizarea  judiciară,  republicată, cu modificările şi completările ulterioare.
                 PREŞEDINTE                                             SECRETAR
                Sergiu ANDON                                           George BĂEŞU
.

 Consilier
Cecilia Păduroiu
Pl-x 842-06
ANEXĂ

AMENDAMENTE ADMISE:

	Nr. crt.
	Text în vigoare
	Text iniţiator
	Text propus de comisie

(autorul amendamentului)
	Motivare

	1.
	
	Lege pentru modificarea alin. (2) al art. 131 din Legea nr. 304/2004 privind organizarea judiciară, republicată, cu modificările şi completările ulterioare


	Lege pentru modificarea Legii 
nr. 304/2004 privind organizarea judiciară
	

	2.
	
	Articol unic. – Alineatul (2) al articolului 131 din Legea 
nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se modifică şi va avea următorul cuprins:


	Articol unic. – Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 
13 septembrie 2005, cu modificările şi completările ulterioare, se modifică după cum urmează:
	

	3.
	Art. 131 

(2) Bugetul curţilor de apel, al tribunalelor, al tribunalelor specializate şi al judecătoriilor este gestionat de Ministerul Justiţiei, ministrul justiţiei având calitatea de ordonatori principal de credite.


	(2) Bugetul curţilor de apel, al tribunalelor, al tribunalelor specializate şi al judecătoriilor este gestionat de Consiliul Superior al Magistraturii, preşedintele Consiliului având calitatea de ordonator principal de credite.


	1. La articolul 131, alineatul (2) va avea următorul cuprins:


	


	4.
	Art. 132
(2) Proiectele de buget elaborate potrivit alin. (1) se transmit Ministerului Justiţiei sau, după caz, Parchetului de pe lângă Înalta Curte de Casaţie şi Justiţie.

............................................

(4) Proiectele de bugete elaborate potrivit alin. (1) şi (3) se supun avizului conform al Consiliului Superior al Magistraturii.


	______
	2. La articolul 132, alineatele (2) şi (4) vor avea următorul cuprins:
(2) Proiectele de buget elaborate potrivit alin. (1) se transmit Consiliului Superior al Magistraturii sau, după caz, Parchetului de pe lângă Înalta Curte de Casaţie şi Justiţie.

.........................................................

(4) Proiectele de bugete elaborate de parchete potrivit alin. (1) şi (3) se supun avizului conform al Consiliului Superior al Magistraturii.


	

	5.
	Art. 136. – Începând cu data de 1 ianuarie 2008, atribuţiile Ministerului Justiţiei referitoare la gestionarea bugetului curţilor de apel, al tribunalelor, al tribunalelor specializate şi al judecătoriilor vor fi preluate de Înalta Curte de Casaţie şi Justiţie.


	______
	3. Articolul 136 se abrogă.

